كتير كان قلبو عليها وكتير متلهف كل الحكي اللي سمعتو كان تأكيد لظني حب بس من طرف واحد بهاديك اللحظه شعرت انو زين مابيستاهل شخص يحبو بالطريقه اللي حبيتو فيها اخدت قراري ورفضت اطلع من هالبيت الا من اخد حقي مابعرف شو الحد اللي وصلت لالو من الغيره رجعت تيابي لمكانهن والبست اواعي مريحين وجهزت قهوتي واخدت قرار باني صير المراه الفولاذيه لازم كل شي فيني يتحجر اذا هني ناطرين طلاقي والشماته فيني هالشي مارح ينول انا اللي بقرر حياتي مو هني وزين رح اخليه الف مره يندم على استهانتو بمشاعري بالاخير مارح كمل حياتي معو بس مو بسهوله رح اترك كل شي لغيري يتهنى فيه